Det sker, efter at politiet har modtaget to klager over, at betjentene har deltaget i Facebook-gruppen, som har det mål at rydde det alternative spillested 1000Fryd, som samler mange fra venstrefløjen. Det oplyser P4 Nordjylland. Stedet er adskillige gange blevet angrebet med stenkast af højreorienterede fra blandt andet fraktionen AaB Ultras. Det er dog ikke fordi, betjentene har gjort noget ulovligt, siger chefpolitiinspektør Jørn Aabye. Siden det kom frem, at betjentene var med i Facebook-gruppen Ryd1000fryd, har ni af dem meldt sig ud. Den ene af de tre tilbageblevne har skiftet sit profilbillede ud, så han ikke længere optræder i uniform.

Referat:
Tolv betjente fra Nordjyllands Politi, der har deltaget i Facebook-gruppen Ryd 1000fryd bliver nu indkaldt til en samtale med chefpolitiinspektør Jørn Aabye.